"Қаржы орталығы" АҚ түлектерге
""Қаржы орталығы" АҚ түлектерге"|"http://www.ablaikhan.kz/kz/about-us/about-us/news/6666-қаржы-орталығы-ақ-түлектерге.html"
TITLE: "Қаржы орталығы" АҚ түлектерге
URL: http://www.ablaikhan.kz/kz/about-us/about-us/news/6666-қаржы-орталығы-ақ-түлектерге.html
META: ""Қаржы орталығы" АҚ түлектерге"|"http://www.ablaikhan.kz/kz/about-us/about-us/news/6666-қаржы-орталығы-ақ-түлектерге.html"
TOTAL WORDS: 260
DATE: 09 Дек
2024
AUTHOR(S):
TEXT: Білім беру саласындағы уәкілетті органның операторы болып табылатын Қаржы орталығы АҚ Сізге Білім туралы ҚР Заңының 47-бабының 17-тармағына сәйкес, мемлекеттік білім беру тапсырысы негізінде жоғары және жоғары оқу орнынан кейінгі білім беру бағдарламасы бойынша оқуыңызды аяқтағаннан кейін ҚР Ғылым және жоғары білім министрінің м. 2023 жылғы 403 бұйрығымен айқындалған мерзімде және тәртіппен үш жылдық немесе екі жылдық не мөлшерлес жұмыспен өтеу жөніндегі міндет жүктелетінін хабарлайды. ҚР Еңбек және халықты әлеуметтік қорғау министрлігінен түлектің жұмыс орны туралы мәліметтерді алу мақсатында Оператор Дербес деректер және оларды қорғау туралы ҚР Заңының талаптарына сәйкес дербес деректерді жинауға және өңдеуге субъектінің келісімін алуы қажет. Соған байланысты Сізге 1414 Бірыңғай байланыс орталығының SMS шлюзі арқылы Операторға қызмет көрсету үшін дербес деректерге қол жеткізуге келісім беру немесе келісім беруден бас тарту туралы ұсыныс келіп түседі. 1414 байланыс орталығынан келісім беру немесе келісім беруден бас тарту туралы ұсыныспен келіп түскен SMS хабарламаға білім алушының 15 минут ішінде жауап беруіне мүмкіндік беріледі, көрсетілген уақыт өткеннен кейін хабарламаның күші жойылады. Дербес деректерді жинауға және өңдеуге Сіз келісім берген жағдайда ЕХӘҚМ-нен Оператордың атына Сіздің жұмыспен өтеуіңіз туралы мәліметтер ғана ұсынылатын болады. Бұл ретте Сіздің құпия сипаттағы басқа да дербес деректеріңіз ЕХӘҚМ-нің Операторға берілетін мәліметтерінде көрсетілмейді. Дербес деректерді жинауға және өңдеуге келісім берілмеген жағдайда 15 күнтізбелік күннен кейін Сізге дербес деректерге қол жеткізуге келісім беруіңіз туралы сұраулар қайта жіберілетін болады. Сонымен қатар түлек Операторға жұмыспен өтеудің үш жылдық немесе екі жылдық не мөлшерлес мерзімі аяқталғанға дейін жұмыспен өтеу жөніндегі міндеттемені орындағанын растайтын құжаттарды өз бетінше жібереді. Хабарламаның мәтіні:. Қосымша сұрақтар туындаған жағдайда Қаржы орталығы АҚ колл-орталығының 8 080-28-28 нөмірі бойынша хабарласуыңызды өтінеміз
